b'\n_START_ARTICLE_\nHerma\n_START_PARAGRAPH_\nHerma (starogr\xc5\xa1ko \xe1\xbc\x91\xcf\x81\xce\xbc\xe1\xbf\x86\xcf\x82, mno\xc5\xbeina: \xe1\xbc\x99\xcf\x81\xce\xbc\xce\xb1\xe1\xbf\x96 hermai) je skulptura z glavo in morda torzo nad ploskim kvadratnim spodnjim delom, na katerem so na primerni vi\xc5\xa1ini vklesane mo\xc5\xa1ke genitalije. Oblika izvira iz anti\xc4\x8dne Gr\xc4\x8dije, Rimljani so jo sprejeli in o\xc5\xbeivili v renesansi v obliki terme in atlantov.\n_START_SECTION_\nIzvor\n_START_PARAGRAPH_\nV najzgodnej\xc5\xa1em obdobju so gr\xc5\xa1ka bo\xc5\xbeanstva \xc4\x8dastili v obliki kupa kamnov ali brezobli\xc4\x8dnega stebra iz kamna ali lesa. V mnogih delih Gr\xc4\x8dije so bili ob cestah kupi kamnov, zlasti na kri\xc5\xbei\xc5\xa1\xc4\x8dih in ob de\xc5\xbeelnih mejah. Religiozno spo\xc5\xa1tovanje ob takih kupih kamnov, zlasti na kri\xc5\xbeanju cest, so mimoido\xc4\x8di pokazali s tem, da so dodali kamen ali pa ga namazali z oljem.  Kasneje sta bila na steber dodana glava in falus, ki je bil \xc4\x8detverokoten (\xc5\xa1tevilka 4 je bila posve\xc4\x8dena Hermesu).\n_START_SECTION_\nUporaba\n_START_PARAGRAPH_\nV anti\xc4\x8dni Gr\xc4\x8diji so kipi imeli apotropejsko mo\xc4\x8d (odganjali so nesre\xc4\x8do) in so stali na kri\xc5\xbei\xc5\xa1\xc4\x8dih, de\xc5\xbeelnih mejah in mejah kot za\xc5\xa1\xc4\x8dita pred templjem, blizu grobnic, gimnazijev, palestre, knji\xc5\xbenic, portikov in javnih mest, v kotih ulic, na gorskih cestah kot ozna\xc4\x8devalnik razdalj.  Pred to vlogo za\xc5\xa1\xc4\x8ditnika trgovcev in potnikov je bil Hermes fali\xc4\x8dni bog, povezan s plodnostjo, sre\xc4\x8do, cestami in mejami. Njegovo ime izhaja iz besede herma, ki se nana\xc5\xa1a na kvadratni ali pravokotni steber iz kamna, terakote ali brona; prsi s Hermesovo glavo, navadno z brado, so bile na vrhu stebra, mo\xc5\xa1ke genitalije pa so krasile bazo. Toda glave se niso omejevale le na Hermesa; pogosti so bili drugi bogovi in junaki, pa tudi ugledni smrtniki. Nastale so oblike: Hermatena (herma Atene), Hermares, Hermafrodit, Hermanubis, Hermalcibiad in tako naprej. V Atenah so bile herme naj\xc5\xa1tevil\xc4\x8dnej\xc5\xa1e in najbolj cenjene, zato so bile v hi\xc5\xa1i kot apotropej za sre\xc4\x8do.  Lahko so jih lo\xc5\xa1\xc4\x8dili ali mazali z olj\xc4\x8dnim oljem in okrasili z venci ali girlandami.  To praznoverje vztraja, na primer Il Porcellino, bronast pra\xc5\xa1i\xc4\x8dek v Firencah (in mnoge druge figure po vsem svetu), pri katerih se izpostavljen del ble\xc5\xa1\xc4\x8di zaradi neprestanega dotikanja za sre\xc4\x8do ali plodnost._NEWLINE_V rimskih in renesan\xc4\x8dnih razli\xc4\x8dicah je bilo telo boga (Termina) pogosto prikazano od pasu navzgor. Oblika je bila uporabljena tudi za portretna poprsja znanih javnih osebnosti, zlasti pisateljev in filozofov, kot sta Sokrat in Platon. Sapfo je tudi na starodavnih gr\xc5\xa1kih hermah, medtem ko so se v renesansi pogosto uporabljale anonimne \xc5\xbeenske figure, ko so bile herme pogosto pritrjene na stene kot dekoracija.\n_START_SECTION_\nSojenje Alkibiadu\n_START_PARAGRAPH_\nLeta 415 pr. n. \xc5\xa1t., v no\xc4\x8di, preden se je atenska flota odpravila v Sirakuze med pelopone\xc5\xa1kimi vojnami, so bile vse atenske herme po\xc5\xa1kodovane. To je bilo grozljivo nespo\xc5\xa1tljivo dejanje in mnogi so menili, da bo to ogrozilo uspeh Atencev.  \xc4\x8ceprav ni bilo nikoli dokazano, so Atenci v tistem \xc4\x8dasu verjeli, da so to naredili saboterji iz Sirakuz ali \xc5\xa1partanski simpatizerji iz Aten. Med osumljenimi je bil tudi pisatelj Ksenofont.  Sovra\xc5\xbeniki Alkibiada so uporabili jezo Atencev kot izgovor za raziskovanje nadaljnjih skrunitev, ga obto\xc5\xbeili drugih nespo\xc5\xa1tljivih dejanj, tudi po\xc5\xa1kodovanja drugih svetih predmetov in opravljanja skrivnostnih verskih obredov.  Zavrnil je obto\xc5\xbebe in zahteval sojenje, vendar Atenci niso hoteli ve\xc4\x8d prekiniti odprave. Njegovi nasprotniki pa so \xc5\xbeeleli izkoristiti njegovo odsotnost, da bi ljudi spodbudili k obsodbi, ko se ne bi mogel braniti. Ko je zapustil odpravo, so ga njegovi politi\xc4\x8dni sovra\xc5\xbeniki obto\xc5\xbeili in obsodili na smrt v odsotnosti za po\xc5\xa1kodovanje herm in tudi za domnevno s tem povezanim zlo\xc4\x8dinom nad elevzinskimi misteriji.\n_START_SECTION_\nUmetnost in popularna kultura\n_START_PARAGRAPH_\nMuzej J. Paula Gettyja v Los Angelesu ima bogato zbirko rimskih mejnih kamnov._NEWLINE_Ezopova basen se nor\xc4\x8duje iz Hermesovega kipa. Ko pobo\xc5\xbeen pes ponudi, da ga bo "naoljil", bog hitro prepri\xc4\x8da svojega \xc4\x8dastilca, da to ni potrebno.'